1 ລ້ານ 5 ແສນຄົນ ໃນຊີເຣຍ ຕ້ອງການ ຄວາມຊ່ອຍເຫຼືອ ດ້ານມະນຸດສະທຳ (ວີດີໂອ)
ອົງການ ສປຊ ກ່າວວ່າ ມີ 1 ລ້ານ 5 ແສນຄົນ ຕ້ອງການຄວາມຊ່ອຍເຫຼືອ ທາງດ້ານມະນຸດສະທຳ ຢູ່ໃນປະເທດຊີເຣຍ.
ອົງການສະຫະປະຊາຊາດ ກ່າວວ່າ ມີຊາວຊີເຣຍຫຼາຍເຖິງ 1 ລ້ານ 5 ແສນຄົນ ຕ້ອງການ ຄວາມຊ່ອຍເຫຼືອທາງດ້ານມະນຸດສະທຳໃນເວລານີ້ ຂະນະທີ່ສະຫະປະຊາຊາດເຕືອນກ່ຽວ ກັບສະຖານະການ ທີ່ພວມຊຸດໂຊມລົງຢູ່ໃນຊີເຣຍ ແລະພວກນັກເຄື່ອນໄຫວ ລາຍງານໃຫ້ ຊາບ ໃນການປະທະກັນຮອບໃໝ່ ໂຕເລກທີ່ລາຍງານໃຫ້ຊາບໂດຍອົງການປະສານງານກິດຈະກຳດ້ານມະນຸດສະທຳຂອງສະ ຫະປະຊາຊາດ ໄດ້ເພີ່ມຂຶ້ນຈາກກ່ອນໜ້ານີ້ ທີ່ກະປະມານວ່າມີ 1 ລ້ານຄົນນັ້ນ ອົງການສະຫະປະຊາຊາດ ໄດ້ບັນລຸການຕົກລົງກັບພວກເຈົ້າໜ້າທີ່ຊີເຣຍ ໃນຕົ້ນເດືອນນີ້ ເພື່ອສ້າງຕັ້ງເຂດໃຫ້ການຊ່ອຍເຫຼືອທາງດ້ານມະນຸດສະທຳຂຶ້ນທີ່ຈະອຳນວຍໃຫ້ມີການຈັດ ສົ່ງການຊ່ອຍເຫຼືອໄປໃຫ້ພົນລະເຮືອນ ໃນຈຳນວນຫຼາຍຂຶ້ນນັບມື້ ທີ່ຕ້ອງການປັດໄຈພື້ນ ຖານແລະການໃຫ້ຄວາມຄຸ້ມຄອງ ແຕ່ອົງການສະຫະປະຊາຊາດ ເວົ້າວ່າ ຕົນບໍ່ສາມາດສົ່ງພະນັກງານ ໄປຍັງເຂດເຫຼົ່ານີ້ໄດ້ ຍ້ອນຄວາມຮຸນແຮງທີ່ເພີ່ມທະວີຂຶ້ນ ຊຶ່ງຍັງດຳເນີນຢູ່ຕໍ່ມາ ໃນທີ່ໝັ້ນຫຼາຍແຫ່ງຂອງພວກ ກະບົດໃນວັນສຸກມື້ນີ້ ຄະນະສິ້ງຊອມສິດທິມະນຸດໃນຊີເຣຍກ່າວຕໍ່ວີໂອເອວ່າ ໄດ້ມີການປະທະກັນຮອບໃໝ່ລະ ຫວ່າງກຳລັງທະຫານລັດຖະບານແລະພວກກະບົດທີ່ເມືອງ Homs ບ່ອນທີ່ເຊື່ອກັນວ່າມີ ພົນລະເຮືອນຫຼາຍຮ້ອຍຄົນຍັງຕົກຄ້າງແລະບໍ່ສາມາດຫາບ່ອນພັກພາໄດ້ນັ້ນ ສະພາກາແດງສາກົນໄດ້ຍົກເລີກການດຳເນີນຄວາມພະຍາຍາມທີ່ຈະຍົກຍ້າຍພົນລະເຮືອນ ອອກຈາກເມືອງ Homs ໃນວັນພະຫັດວານນີ້ຫຼັງຈາກໄດ້ປະເຊີນກັບການຍິງຕໍ່ສູ້ກັນ ໃນ ໄລຍະໃກ້ ສະພາກາແດງສາກົນ ເວົ້າວ່າ ຕົນຈະພະຍາຍາມກັບຄືນໄປຍັງເຂດດັ່ງກ່າວໂດຍ ໄວເທົ່າທີ່ສະຖານະການອຳນວຍໃຫ້ ກຸ່ມສິ້ງຊອມສິດທິມະນຸດໃນຊີເຣຍຍັງແຈ້ງໃຫ້ວີໂອເອຊາບວ່າ ແມ່ຍິງຄົນນຶ່ງໄດ້ຖືກຂ້າຕາຍ ແລະອີກຫຼາຍໆຄົນ ໄດ້ຮັບບາດເຈັບ ຈາກການຍິງໂຈມຕີ ຂອງຝ່າຍລັດຖະບານ ທີ່ເມືອງ Deraa ຢູ່ໃນພາກໃຕ້ຂອງຊີເຣຍ ກຸ່ມສິ້ງຊອມສິດທິມະນຸດ ທີ່ມີສຳນັກງານ ຢູ່ປະເມດອັງ ກິດດັ່ງກ່າວເວົ້າວ່າທະຫານລັດຖະບານ 2 ຄົນກໍໄດ້ຖືກຂ້າຕາຍເຊັ່ນດຽວກັນໃນການດັກ ສະກັດໂຈມຕີຂອງພວກກະບົດທີ່ແຂວງ Aleppo ຂະນະດຽວກັນ ຈໍແດັນໄດ້ອະນຸມັດການຂໍລີ້ໄພການເມືອງໃຫ້ແກ່ນັກບິນຊີເຣຍ ພັນເອກ Hassan al-Hamade ທີ່ຂັບເຮືອບິນລົບມິກ 21 ເຮັດໂດຍຣັດເຊຍໄປຍັງປະເທດດັ່ງກ່າວ ໃນວັນພະຫັດວານນີ້ ຂະນະທີ່ພວມທຳການຝຶກບິນ ລັດ ຖະບານຊີເຣຍປະກາດວ່າ ນັກ ບິນຄົນນີ້ເປັນທະຫານໂຕນທັບແລະຄົນຂາຍຊາດແລະໄດ້ຕິດຕໍ່ໄປຍັງເຈົ້າໜ້າທີ່ຈໍແດັນເພື່ອ ໃຫ້ສົ່ງເຮືອບິນກັບຄືນໃຫ້ຕົນ ທ່ານນາງ Victoria Nuland ໂຄສົກກະຊວງການຕ່າງປະເທດສະຫະລັດໄດ້ກ່າວຊົມເຊີຍ ການກະທຳຂອງນັກບິນຊີເຣຍວ່າ ມີຄວາມກ້າຫານເປັນພິເສດ